menstruacia po nudzovej antikoncepcii
po uziti nudz. antikoncepc. som dostala menstruaciu normalne (stred septembra) no teraz v októbri ešte stale nedošla. moze tabletka apreg sposobit aj vynechanie cyklu pripadne opozdenie menstruacie? dakujem
Dobrý deň,
Ďakujeme za vašu otázku. Po užití núdzovej antikoncepcie Apreg sa môže objaviť nepravidelné krvácanie do najbližšej menštruácie. Nasledujúca menštruácia je zvyčajne normálna a začína v obvyklý deň, prípadne o pár dní skôr alebo neskôr. Vplyv tohto lieku na ďalšie nasledujúce menštruačné cykly nebol popísaný.
Meškajúca menštruácia môže byť prvým príznakom tehotenstva, ale taktiež ju môže oddialiť napríklad nadmerný stres či prebiehajúce ochorenie, ako napríklad vaginálna infekcia.
Ak máte nejaké ťažkosti alebo chcete určiť príčinu meškania menštruácie, je potrebné sa obrátiť na lekára- gynekológa.
Prajem pekný zvyšok dňa.
S pozdravom
Mgr. Tamara Jakúbeková